
Planprosesser

Råd og utvalg

Forsidebildet er tatt av Werner Zellien, 2004 

og viser skulpturen Cooling Bag av Elmgreen & Dragset

Innledning

Plan- og utviklingsavdelingen ble opprettet 1. april 2004, og avdelingen har ansvaret for den overordnete eiendomsforvaltning ved Universitetet for miljø- og biovitenskap (UMB). Dette inkluderer ansvaret for planer og utredninger vedrørende eiendomsforhold og disponering av UMBs eiendom; herunder saksbehandling og overordnet forvaltning og utvikling av forhold vedrørende bygningsmasse, parkareal og grunnarealer. 

Videre har PoU ansvaret for å ivareta og videreutvikle UMBs miljøstrategi og oppfølging av miljøsertifiseringen etter ISO 14001. Det skal legges til rette for en bærekraftig og miljøriktig utvikling av UMB.

Personalressurser

I 2004 ble det lagt vekt på å styrke avdelingens kompetanse gjennom rekruttering av sivilarkitekt. I tillegg er det investert i kompetanseoppbygging innen universell tilrettelegging og………….

Avdelingen har ved årsskiftet 5 ansatte og en midlertidig prosjektansatt. Administrative ressurser deles med Drifts- og serviceavdelingen. Det er i tillegg lånt og delvis leid inn eksterne ressurser til prosjektarbeid etter behov. 

Eiendom

Disponering av grunnarealer

På bakgrunn av oppdrag fra UFD til Statsbygg har UMBs ledelse og Plan- og utviklingsavdelingen vært involvert i et utredningsprosjekt av alternative lokaliseringer for Norges veterinærhøgskole og Veterinærinstituttet. POUs forslag til lokalisering på Kjerringjordet er positivt mottatt av NVH og VI, selv om deres hovedinnstilling er å forbli på Adamstuen. Utredningsarbeidet sluttføres i 2005.

Studentsamskipnaden ønsker å bygge ny barnhage for 70 barn. Plan- og utviklingsdirektøren har vært UMBs representant i plankomitéen for barnehagen. I juni ble det vedtatt i Høgskolestyret å stille et tomteareal på 3,5 dekar i Skogveien til disposisjon for SiÅs til formålet. Realisering av prosjektet er avhengig av offentlige tilskudd.

I 2004 ble UMB som én av ti statlige virksomheter valgt som lokalisering for offentlig utsmykking. Vi har hatt et utmerket samarbeid med Utsmykkingsfondet og skulpturen Cooling Bag av Elmgreen & Dragset ble montert på Storeplenen i parken høsten 2004.

Salg av eiendom 

UMB er en stor grunneier og har ca 6000 dekar grunn, hvorav 5500 i Ås kommune. Grunnarealene består i det vesentlige av jord- og skogbruksarealer, i tillegg til campus. En mindre andel arealer er bortfestet til bolig og næringseiendommer. Festeforholdene gir forholdsvis små inntekter. Gjennom de siste årene er de fleste boligfestene innløst av festerne, ved årsskiftet gjenstår det 29 betalende og 12 ikke-betalende (SiÅs) festeforhold.

Ås sentrum

UMB har gjennom flere år vært engasjert i selskapet Ås sentrumsutvikling med et tosididg formål; på den ene siden å bidra til utvikling av Ås som studiested og på den annen side bidra til verdiøkning av UMBs tomtearealer i Ås sentrum. UMB vil sluttføre salget av sentrumstomter i begynnelsen av 2005.

Kilehagen

Det var stor interesse for å kjøpe Kilehagen da denne tomten ble annonsert i juni. Arealet er på ca 10 mål. Diverse avklaringer i forbindelse med salget har medført at salgsinntekten blir inntekstført i januar 2005.

Utveien

UMB har tidligere fått vedtatt en reguleringsendring for tre tomter i Utveien, og disse ble solgt til gode priser i 2004.

Festeforold

I 2004 ble det solgt 4 boligfester; tre til borettslag og ett til et sameie.

Bygninger

De store rehabiliteringsprosjektene ved UMB har fått en fin start gjennom etableringen av gode nettverk internt og i et behagelig samarbeid med Statsbygg. 

Et rehabiliteringsprosjekt må føres frem til godkjent forprosjekt for å komme i betraktning for prosjektbevilgning fra Finansdepartementet. Dette innebærer kostnader for UMB til finansiering av egenandel i forprosjektet. Statsbygg har vist seg svært imøtekommende til å bidra økonomisk til forarbeidene både for Sørhellinga og Urbygningen.

Sørhellinga.

I 2004 ble det nedlagt et betydelig arbeid i utarbeidelse av byggeprogram, skisseprosjekt og forprosjekt for rehabilitering og tilrettelegging av Sørhellinga for Institutt for naturforvaltning. Forprosjektet blir overlevert i 2005.

Urbygningen

Rehabiliteringsprosjektet ble startet senhøstes 2004 med etablering av rutiner og interne arbeidsgrupper. Det er tatt sikte på en gjennomføring med overlevering av forprosjekt i februar 2006.

Institutt for matematiske realfag og teknologi, IMT

Det er gjennomført et planarbeid frem mot anbud for tilrettelegging og overføring av det karttekniske miljøet og praktisk pedagogikk til fløy III og IV ved IMT. Gjennomføringen er avhengig av ekstraordinære budsjettmidler i 2005.

Senter for etter og videreutdanning, SEVU

Etter inititativ fra SEVU er det laget skisser av alternative løsninger til ombygging av eksisterende lokaler på ca 170 kvm i Økonomibygningen. Formålet med skisseprosjektet har vært å forbedre arbeidsmiljøet og adkomsten til SEVU. Gjennomføring av tiltak er foreløpig ikke finansiert.

Institutt for husdyr og akvakultur, IHA

Det er gjennomført skissestudier av alternative løsninger for ombygging og rehabilitering av første etasje i tidligere laboratorielokaler i Husdyrbygningen. Arealet er på ca 500 kvm. Gjennomføring av de foreslåtte tiltak er foreløpig ikke finansiert.

Forvaltning

Boligutleie

Plan- og utviklingsavdelingen formidler utleie av UMBs 35 boligenheter; eneboliger og leiligheter. Disse er ment som rekrutteringsboliger og overgangsboliger for ansatte i en periode på maksimalt 2 år. 

I tillegg leies det ut en fullt møblert gjestebolig beregnet på korttidsleie. 

Boligene er populære personalpolitiske tiltak og har i hovedsak fullt belegg. Gjennom en årrekke er det lagt vekt på å bringe boligene opp i standard, særlig ved oppgradering av baderom  og kjøkken. Dette har resultert i færre skader og lekkasjer. Det er noe ledighet i boligene i påvente av oppussing eller ferdigstillelse av arbeider. 

Miljøarbeid

Sikkerhet

Herunder brann

Jakt

Forvaltningen av UMBs grunnarealer omfatter også uttak av viltressurser. Dette er i tillegg et populært velferdstiltak for Universitetets ansatte. UMB har jaktrett på rådyr og én plass på Ås Nordre elglag. Antallet fellingstillatelser på rådyr fastsettes årlig av Ås kommune. Det melder seg vanligvis fire til fem søkere til elgjakt og ca tyve til rådyrjakt. Tildeling foregår ved loddtrekning, og det gies prioritet til jegere som ikke har fått fellingstillatelse det foregående året.

Planprosesser

Verneplan for UMBs bygninger og park

Plan- og utviklingsavdelingen hadde tatt sikte på å gjennomføre første del av verneplanen for campus i 2004. Dette delprosjektet omfatter den delen av campus som er regulert til spesialområde bevaring. Forsinkelser i finansieringen medfører at videre fremdrift i prosjektet må utsettes til 2005. 

Miljøverndepartementet har igangsatt et eget prosjekt med registrering av statens kuturhistoriske eiendommer. Registreringene som ligger til grunn for UMBs verneplan og de opplysningene MD trenger til sitt prosjekt er i stor grad sammenfallende.  

Landskapsplan

Plan- og utviklingsavdelingen har initiert arbeidet med en landskapsplan for UMBs campus. Det er en bredt sammensatt styringsgruppe for prosjektet med representanter så vel fra vitenskapelig side som teknisk side ved UMB i tillegg til at Riksantikvaren også bidrar.

I 2004 ble det gjennomført en planprosess hvor landskapsarkitektfirmaet Sundt & Thomassen ble engasjert til å lage en landskapsplan. Planen er presentert for brukerne i et eget møte, i tillegg til at den ble sendt på høring i alle budsjettenheter før jul. Det taes sikte på en behandling i Universitetsstyret i 2005.

Det er utarbeidet en lysplan for campus som et delprosjekt i forbindelse med landskapsplanen. I tillegg er det nødvendig å skifte de fleste lysarmaturene på grunn av pcb-innhold.

Råd og utvalg

Studiekvalitet

POU har i samarbeid med Studieavdelingen startet et utvalg med formålet å utvikle gode fysiske rammer for studentenes arbeidsplasser på UMB. Utvalget vil arbeide med standarder for møblering i ulike romkategorier og generell utrustning av studentenes arbeidsplasser.

Både POU og SA er representert med to personer hver, i tillegg har Studentstyret og DSA en representant hver i utvalget.

Deltagelse i råd og utvalg i 2004

AMU, arbeidsgiverrepresentant
Elisabeth Blichfeldt

LMU, observatør


Elisabeth Blichfeldt

Sem gjestegård, vara til styret
Elisabeth Blichfeldt

SiÅs, vara til styret


Elisabeth Blichfeldt

Årungen ro- og padlesenter, styremedlem
Elisabeth Blichfeldt

Kompetansetiltak

Universell tilrettelegging SEVU-kurs
Elisabeth Blichfeldt

Avslutning




-------------------------------

STIKKORD / HUSKELISTE

· Utvikling av eiendommene, inkl f eks ny virksomhet på campus

· Planfaglige oppgaver

· Reguleringsansvarlig

· Arealdisponering grunnarealer

· Kjøp og salg av eiendom

· Festeforhold

· Utleie av jordareal

· Jaktforvaltning

Bygninger:

· Rehabilitering

· Arealeffektivisering og internhusleie

· Leie og utleie av lokaler

Øvrig forvaltning, felles for alle prestasjonsområdene

· Strategiske innspill innen eiendomsforvaltningen

· Planfaglige oppgaver

· Overordnet miljøforvaltning og beredskap

